Downloaded from YTS.MX
Official YIFY movies site: YTS.MX
Nelma Kodama merupakan seorang fasilitator.
Hubungi saja dia
dan masalah anda selesai.
Pencapaian terbesar saya bukannya mencapai sesuatu
yang tiada wanita pernah capai sebelum ini.
Tapi mencapainya dengan penuh gaya.
NELMA KODAMA: THE QUEEN OF DIRTY MONEY
Adakah saya penjahat?
Apa itu menyalahi undang-undang?
Pengedar dolar pasaran gelap menetapkan undang-undang mereka sendiri.
Mereka tak mematuhi peraturan Bank Pusat.
Semuanya soal kod penghormatan, integriti, janji...
Semasa saya duduk di meja saya dan mula menerima panggilan,
rasanya seperti memimpin sebuah orkestra.
Menjual beli mata wang merupakan sesuatu yang indah.
Anda tak tahu siapa di hujung talian,
tapi orang itu percaya anda akan memenuhi janji anda.
Ia dipanggil "jenayah kolar putih" bersebab.
Anda nampak tak bersalah, tapi hakikatnya tak begitu.
Pengedar dolar, Nelma Kodama orang pertama ditangkap
dalam Operasi Cuci Kereta.
Dia ditangkap ketika cuba ke Itali dengan 200,000 euro
disembunyikan dalam seluar dalamnya.
Bagaimana Beethoven boleh bermain?
Atau Mozart?
Bagaimana mereka lakukannya?
Dia disabitkan dengan rasuah,
jenayah terancang dan pengelakan mata wang.
Dia yang menyanyi "Amada Amante," ingat?
Kemuncaknya semasa dia menyanyi "Amada Amante"
dengan beberapa ahli kongres.
Seperti republik pisang.
Pemahaman dia tentang jenayah berbeza, tapi jenayah kewangan tetap jenayah.
Dia juga memuat naik video dia menanggalkan monitor buku lalinya
di media sosial.
Hakim memutuskan dia telah melakukan
sesuatu yang teruk kepada masyarakat Brazil...
Tak boleh diterima.
Dia langsung tak boleh dipercayai.
Di sebalik setiap kekayaan, adanya jenayah,
pengubahan wang haram, pengedar dolar
dan juga Nelma.
Di luar politik wujudnya satu ekosistem
untuk memindahkan wang haram.
Disebabkan korupsi, keperluan untuk membayar rasuah
dan pengagihan faedah haram,
wujudnya satu ekosistem pengedar dolar pasaran gelap
dan operator kewangan
yang bekerja untuk mengedar wang ini
di pasaran gelap tanpa dikesan pihak berkuasa.
Terdapat istilah "operator".
Dalam filem Pulp Fiction, ada Pembersih yang selesaikan masalah.
Dia bertindak sebagai penyelesai masalah untuk ahli kongres
dan pengedar dolar lain.
Fasilitator mungkin nampak tak penting, tapi mereka sebenarnya penting
sebab mereka menghubungkan pelbagai aspek dan menyelesaikan transaksi jenayah.
Hidup ini satu permainan. Saya komited sepenuhnya.
Jika menang, saya menang semuanya.
Jika kalah, saya hilang semuanya.
Buat separuh jalan membosankan.
BRAZIL
Semasa saya dapat sejuta dolar pertama,
saya belum mencecah usia 30 tahun.
Saya kata, "Saya jutawan."
Tak lama kemudian, saya kerugian tiga juta dolar.
Saya bangun satu pagi dan cuba bunuh diri.
Sebab isunya bukan kehilangan apa yang saya dapat,
tapi apa yang bukan milik saya.
Boleh anda bayangkan? "Pengedar dolar kerugian tiga juta
dan terjun ke dalam tong sampah."
Itu tak sesuai dengan saya.
Tak, saya lebih baik daripada itu.
Jika saya hilang tiga juta, saya boleh dapatkannya semula.
Saya mandi.
Saya pakai minyak wangi Chanel terbaik
dan saya kata, "Saya dah bersedia
untuk dapatkan keuntungan tiga ke lima juta."
Selamat datang.
Selamat datang ke rumah saya.
Saya sendiri menghias setiap perincian rumah ini.
Setiap perincian mencerminkan personaliti saya,
cita rasa saya, jiwa saya, hidup saya dan kerjaya saya.
Bercakap tentang kerjaya, inilah meja kerja saya.
Saya beli meja ini di sebuah kedai antik
dan saya bawa ke Brazil.
Saya beli semua perabot saya di Itali.
Saya tekad merobohkan dinding
kerana saya suka ruang yang luas dan bebas.
"Hei, pengedar dadah!"
Saya kata, "Bukan, pengedar dolar."
- Apa khabar, pengedar dadah? - Apa khabar?
Pengedar dolar.
Gelaran itu menghantui saya.
Beberapa hari sebelum masuk penjara,
nama saya disebut di radio setiap hari.
"Pengedar dolar terkemuka Brazil
akan dipenjara di Kompleks Penjara Mata Escura."
Wartawan pula kata,
"Jika dia dapat telefon,
dia pasti akan menguasai laman dan juga penjara.
Saya suka kasut.
Kulitnya,
kehalusannya,
rekaan tumitnya.
Saya pasti jika saya pakai kasut berbeza setiap hari,
tentu cukup untuk setahun lebih.
Saya ada tujuh kereta. Satu untuk setiap hari dalam seminggu.
Tujuh.
Barang kemas.
Itulah kelemahan saya.
Barang kemas.
Semuanya tentang "permata".
Tanpa barang kemas wanita seperti bertelanjang.
LINS
Saya tak pernah buat rancangan.
Tapi saya sentiasa ada rancangan. Faham?
SEKOLAH ORTODONTIK LINS
Saya doktor gigi.
Saya mahukan kebebasan kewangan.
Saya nak buka klinik saya sendiri...
membeli apartmen dua bilik...
memiliki kereta import dan gaji lima ribu dolar sebulan.
Itu yang saya mahukan. Jadi itulah rancangannya.
Keluarga saya memiliki rumah sembelih
dan kedai daging di Diadema.
Entah bagaimana saya mula bekerja di jabatan kewangan.
Ketika itu, kami menguruskan wang panas,
iaitu wang yang dipinjam dari hari ke hari.
Saya akan buat pinjaman untuk beli dolar.
Kemudian pengurus saya kata,
"Nelma, saya akan perkenalkan
sebuah pusat pertukaran mata wang di Santo André."
Dia suruh saya cari seseorang bernama César.
César sebenarnya Júlio César Emílio,
adik Norma Regina Emílio.
Dia ejen LHDN
dan isteri João Carlos da Rocha Mattos, seorang hakim persekutuan.
Saya jadi klien kenamaan.
Satu hari sewaktu di sana, saya putuskan untuk keluar makan malam dengan dia.
Dia mungkin menarik.
Begitulah bermulanya hubungan kami
dan bagaimana saya memulakan kerjaya saya sebagai pengedar dolar.
Daripada kekasih kepada pengedar dolar.
Ia berlaku dengan pantas.
Saya tak pernah bekerja
dalam pasaran membeli dan menjual dolar seperti ini.
Saya sepatutnya hanya menjawab telefon.
Saya tak boleh berurus niaga sebab saya tak tahu caranya.
Nilai dolar sentiasa naik.
Júlio akan menjerit, "Satu dolar bernilai satu Real Brazil!
Sekarang nilainya 1.20 dan ia dijual pada harga 1.60!"
Jadi, saya mula faham dan fikir bidang ini menarik.
Rocha Mattos telah ditahan oleh Polis Persekutuan pada 2003,
dia dituduh terlibat dalam skim termasuk penjualan hukuman mahkamah.
NOVEMBER
Dia ada masalah
dengan satu operasi terkenal, "Operasi Anakonda."
Berdasarkan siasatan, 59 orang terlibat
dalam pemerasan, pemalsuan dokumen,
penjualan hukuman mahkamah dan penjualan pengaruh.
Dia menguruskan skim yang memudahkan penjualan perkhidmatan guaman
dan hasil keuntungannya perlu disembunyikan.
PENDAKWA RAYA PEJABAT PENDAKWAAN PERSEKUTUAN-SP
Itulah kali pertama kami dengar
seorang wanita terlibat dalam skim pengubahan wang haram ini
melalui agensi pelancongan kecil
yang berfungsi sebagai pusat pertukaran mata wang.
Itu kali pertama saya dengar tentang Nelma Kodama.
Júlio pernah berurus niaga
dengan abang seorang pengedar yang kurang cekap.
Itu satu penipuan dan menyebabkan huru-hara
yang membawa kepada mesyuarat antara pengedar dolar pasaran gelap,
tapi Júlio tak hadir.
Hanya pengedar dolar terkemuka saja yang hadir.
Seperti sistem monarki.
Ia kumpulan yang sangat tertutup.
Mereka menetapkan peraturan siapa yang boleh beroperasi di pasaran itu.
Dalam persekitaran yang didominasi lelaki, anda perlu menonjol.
Terdapat sebuah meja besar dan semua pengedar duduk mengelilinginya.
Semasa saya tiba, semua orang menghentikan aktiviti mereka
dan pandang saya.
Kemudian saya beritahu mereka, saya mewakili Júlio César...
dan saya diberi kuasa untuk membuat perjanjian
dengan sesiapa saja yang nak berurus niaga.
Mereka yang tak kenal saya mula mengenali saya.
Serta apa peranan saya mulai sekarang?
Dia nak menimba lebih banyak pengalaman.
Dia nak buktikan kepada pengedar senior yang menganggap dia terlalu muda
yang dia pasti akan berjaya.
BEKAS ORANG KANAN
Pedagang senior tak pernah sekali pun bercakap dengan Nelma.
Mereka amat rapat dan tak bergaul dengan orang lain.
Luccas sudah bekerja dengan saya selama 12 tahun.
Saya jemput En. Luccas Pace Júnior untuk duduk di meja.
Saya pernah kerja di beberapa bank, di jabatan antarabangsa.
OGOS
KENYATAAN KEPADA PETROBRAS SURUHANJAYA SIASATAN PARLIMEN
Saya pernah terlibat dalam penubuhan dan penutupan bank
dan pembubaran di luar bidang kehakiman.
Saya berpengetahuan luas dalam bidang ini.
Saya bekerja di pasaran kewangan, bank.
Saya memiliki syarikat broker
dan hadapi masalah korporat yang serius dari tahun 2000 hingga 2001.
Saya kehilangan perniagaan dan syarikat saya.
Saya tiada pilihan selain mula bekerja di pasaran tak formal.
Saya ada kawan di pasaran yang kata dia bekerja untuk Nelma.
Saya pernah dengar tentang dia.
Kemudian, Nelma hubungi saya dan saya mula pergi ke Santo André.
Saya mula pergi sehari, kemudian dua, tiga hari
dan tanpa disedari setiap hari.
Pada satu ketika, Júlio benar-benar takut
tentang situasi Rocha Mattos.
Bagi Pejabat Pendakwa Raya Persekutuan, Rocha Mattos salah seorang ketua
organisasi yang menjual hukuman mahkamah.
Júlio takut
sesuatu mungkin berlaku kepadanya, seperti ditangkap.
Dia terkejut dan murung sehingga dia enggan keluar dari apartmennya.
Saya perlu mengambil alih tugasnya
memandangkan saya juga pekerja sambil menghadapi situasi yang sukar.
Peralihan daripada pekerja kepada pemilik berlaku
apabila kami membuka Percutian dan Pertukaran Mata Wang Hawaii.
Ia tak lagi dikenali sebagai Suntur
selepas rakan kongsi lain meminta pembubaran perkongsian
menyebabkan pembentukan Percutian dan Pertukaran Mata Wang Hawaii.
Saya jadi pemilik
kerana Júlio tak nak kembali,
jadi saya terpaksa menguruskan semuanya sendiri.
Nelma pernah berurus niaga di pasaran lama yang jauh lebih mudah.
Dengan hanya beberapa pelanggan,
saya mula dapatkan tawaran pertukaran untuk dia di bank.
Dia mula bina struktur teknikal
dan meningkatkan kapasitinya untuk memenuhi permintaan yang tinggi.
Ketika itulah perniagaannya semakin maju dan dia berpindah ke São Paulo
Saya bermula...
dari awal.
Saya bukan sesiapa ketika pengedar dolar pasaran gelap berada di kemuncak.
Pada tahun 1970-an, 80-an, 90-an, boleh diterima secara moral
untuk mengupah pengedar dolar bekerja untuk anda.
Semua orang tahu ia salah, tapi Brazil...
Brazil bukannya Jerman, ia bukan negara Teuton dan Inggeris-Saxon.
Walaupun kami tahu sesuatu itu pelik, kami tetap melakukannya juga.
Inflasi melonjak pada kadar dua hingga tiga peratus sehari.
Satu-satunya penyelesaian yang rakyat Brazil ada
adalah membeli mata wang asing yang kukuh
yang takkan menyusut nilainya setiap hari
seperti nilai mata wang kita ketika itu.
Memang mencabar untuk mengingati semua mata wang.
Ia asyik bertukar-tukar nama.
Sebab itulah ramai orang beratur di pusat pertukaran mata wang.
Sebab mereka ingin menukar wang mereka
yang semakin menyusut nilainya dengan dolar,
kerana nilai dolar meningkat setiap lima minit.
JULAI PELANCARAN MATA WANG "REAL"
Daripada mata wang lemah kepada mata wang kukuh.
"Real" akan diperkenalkan, menggantikan "Cruzeiro Real".
Sejak "Plano Real" diperkenalkan pada 1994 dengan penstabilan mata wang
dan normalisasi ekonomi Brazil,
peranan perlindungan aset dalam dolar tidak lagi memainkan peranan penting.
PENGARAH EKSEKUTIF BADAN KETELUSAN ANTARABANGSA
Urus niaga dolar dalam pasaran gelap mula menyerupai
jenayah tradisional dan rasuah berskala besar.
KAWASAN PUSAT BANDAR
Perdagangan dengan China berkembang dengan pesat.
Bukan perdagangan semasa, tapi perdagangan tak formal.
Ketika itu saya baru saja mula beroperasi
di Jalan 25 de Março, di Pagé.
Pusat komersial utama São Paulo, Jalan 25 de Março.
Pegawai polis dan inspektor menutup Galeria Pagé,
yang dianggap sebagai simbol kontraban di Brazil.
Orang akan hubungi saya untuk berurus niaga
dan ambil 100,000 dolar atau 200,000 dolar.
Jumlahnya sangat banyak, 100,000 dolar ke 200,000 dolar.
Saya menubuhkan operasi
di mana saya menjual dolar kepada mereka
supaya mereka boleh gunakannya
untuk menaiki bas ke Paraguay
untuk membeli barang dan membayar dengan dolar di kedai-kedai
dan kemudian kembali ke São Paulo dengan barang itu.
CIUDAD DEL ESTE
Tapi rompakan bas meningkat.
Jadi saya fikir,
"Mari kita perhatikan kedai-kedai utama di Paraguay."
Mereka membeli barangan
dari China atau Amerika dan bayar melalui pindahan kawat haram.
Jadi, mereka tak perlukan wang tunai.
Pindahan kawat haram? Anda mungkin ingat ada kawat, tapi tiada.
Ia cumalah pengedar dolar tempatan yang berhubung dengan seseorang,
contohnya di AS, kemudian dia menghantar kawat.
Dulu kita sebut "kawat" kerana ia melalui teleks atau telegram.
Apabila seseorang memerlukan 200,000 dolar di New York,
dia akan pergi ke New York dan pembawa akan tiba
dan serahkan 200,000 dolar kepada orang itu.
Bagaimana orang Brazil membayar orang di sana?
Terdapat banyak transaksi
yang seseorang di Brazil perlu lakukan
bersamaan dengan 200,000 dolar dalam nilai mata wang tempatan.
Kemudian pengedar dolar di Brazil akan menyerahkannya kepada orang di Brazil
dan transaksi selesai.
Wang itu tak pernah keluar dari Brazil atau ke AS.
Transaksi itu dilakukan melalui pindahan kawat haram.
Saya ada banyak kredit.
Jadi, saya akan ke sesebuah kedai dan menyuruh mereka
sediakan 10,000 dolar untuk Ale dengan nombor CPF tertentu
dan dia akan datang untuk mengambilnya.
Saya akan mengenakan peratusan keuntungan daripada kedai itu dan juga dari Ale.
Saya untung dua kali.
Tak salah pun.
Maksud saya, salah.
Sebab ia menyalahi undang-undang.
Saya masih ingat
saya pernah menyeberang Ponte da Amizade di Paraguay banyak kali
sebagai penyeludup wang.
Kemudian saya kumpulkan sepuluh budak dalam barisan
dan suruh mereka seberang dengan 10,000 seorang. Gila, bukan?
Saya akan lihat dan kata,
"Jika awak mencuri, saya akan bunuh dan campak awak dari jambatan."
Saya akan suruh mereka berjalan dalam satu barisan
dan saya berjalan di belakang.
Jika seseorang tertangkap saya cuma rugi 10,000.
Saya mempunyai sekumpulan budak lelaki yang boleh diharapkan
untuk mengutip wang pada hujung minggu di Paraguay.
Kemudian saya mula dirompak.
Pergi ke tempat
seperti Pagé di Jalan 25 de Março
untuk mengutip semua wang tak mudah sebab ia agak sesak.
Terdapat banyak beg wang.
Dia mempunyai pasukan untuk mengutip wang dari kedai-kedai.
Begitulah cara dia beroperasi.
Disebabkan itu, kami memerlukan bunker untuk menyimpan wang
supaya saya boleh menjalankan operasi saya
dan menghantar wang ke luar negara.
Ia bertentangan dengan apa yang pihak berkuasa fikir pada masa itu,
yang saya cuma menjalankan operasi kecil-kecilan,
sedangkan sebenarnya ia melibatkan jutaan dolar.
Ia tak masuk akal.
Setiap pelanggan ada akaun dalam sistem perakaunan Nelma.
Seperti bank digital semasa.
Pelanggan ada baki dan kata,
"Guna baki saya. Bayar di China." "Tukar baki saya kepada dolar tunai."
Sehinggakan saya perlu ada banyak telefon bimbit.
Pekerja saya tak faham
kenapa saya ada banyak telefon bimbit.
Saya akan kata telefon bimbit lebih murah daripada peguam
dan lebih baik daripada penjara.
Ketika itulah perniagaan saya mula berkembang.
Jadi, saya fikir saya perlukan nama samaran.
"Duda." Kenapa?
"Duda" boleh jadi "Eduarda," "Eduardo".
Ramai orang panggil dia "mak cik", tapi dia tak suka.
Dia suka nama-nama bintang filem.
Cameron Diaz, Brigitte Bardot, Angelina Jolie,
Julia Roberts.
Saya beroperasi secara haram,
jadi saya perlu lindungi diri saya dan juga pelanggan saya.
Sebab saya uruskan wang pelanggan dan wang saya.
Sistem perbankan yang sah juga beroperasi berdasarkan kepercayaan.
Ia seperti pemegang simpanan,
pemegang amanah deposit yang sebenarnya tak wujud pun.
Sama seperti sistem perbankan yang sah,
sistem haram juga beroperasi berdasarkan kepercayaan.
Tapi kita tidak boleh naif dan fikir tiada sebarang penipuan
dalam jenayah, sama seperti perang mafia.
Ia berdasarkan kepercayaan.
Sudah tentulah terdapat banyak penipuan dalam jenayah.
Dulu saya seperti bank.
Pelanggan akan hubungi saya dan suruh saya datang ke sana
untuk ambil wang mereka sebanyak 100,000 dolar
dan gunakannya untuk membayar di kedai.
Dua jam kemudian, kami menghabiskan aliran tunai.
Pihak kedai akan menyimpan kredit mereka
supaya mereka boleh datang dan membeli produk kedai itu.
Terdapat pengedar dolar yang sangat berpengaruh di kawasan itu.
Seorang wanita Cina, Pn. Yan.
Pn. Yan pengedar dolar untuk orang Cina.
Kami pesaing.
Sebab itulah Pn. Yan tak menyukai kami.
Pn. Yan ada konflik peribadi dengan seorang lelaki Cina.
Kemudian lelaki Cina itu
buat laporan kepada Polis Persekutuan dan mereka menyerbu pejabatnya.
Akhirnya, Pn. Yan menghubungi Suntur dan saya menjawab panggilannya.
Situasi itu menakutkan saya, jadi saya masuk ke dalam kereta
dan bergegas ke syarikatnya untuk menyelamatkannya.
Saya sumbat dia ke dalam kereta dan kami terus pecut melarikan diri.
Saya tak tahu jika dia masih hidup.
Saya hanya tahu sejak hari itu kami menjadi kawan rapat dan sekutu.
Siapa nama dia?
Yan?
Entah, saya tak pernah dengar kisah itu.
Saya benar-benar tak ingat siapa dia.
Saya rasa Pn. Yan wujud kerana saya pernah dengar cerita tentang dia.
Saya tak tahu jika dia masih hidup, apa pekerjaannya,
dia berasal dari mana atau ke mana dia pergi.
Pn. Yan salah seorang wanita yang memberi inspirasi kepada saya.
Nelma melebih-lebih. Dia suka menokok tambah cerita.
Kisah Nelma sangat mengelirukan saya
sebab dia bercakap tentang Beto, lelaki lain.
Saya tak faham dan tak nak faham.
Saya perlu bekerja waktu itu.
Memandangkan saya tak tahu kisahnya dan terdapat percanggahan,
saya rasa dia mencampuradukkan perniagaan dengan keseronokan.
Saya tak pandai bercinta.
Tapi apabila saya jatuh cinta,
saya jatuh cinta setulus hati.
Lelaki jenis apa yang Nelma suka?
KAWAN
Nelma tak kisah.
Asalkan lelaki itu menarik, itu sudah memandai.
Alberto Youssef merupakan cinta hatinya
dan hubungan mereka penuh dengan keghairahan.
Alberto Youssef merupakan pengubah wang haram terkenal.
Dia sentiasa berminat
setiap kali seseorang bercakap tentang topik pengubahan wang haram.
Sebab dia pakar.
Bagaimana saya jumpa Beto? Kami bertemu pada Februari 2000.
Saya berurus niaga mata wang dengan seseorang.
Tapi mereka lambat bayar.
Saya mula mendesak mereka dan mereka kata mereka beli daripada Beto.
Saya tanya, "Siapa Beto?"
Saya dengar Beto tinggal di Londrina dan menghantar barang berharga.
Jadi, saya mula berurus niaga dengannya.
Dia asyik hubungi saya.
Suatu hari, dia kata, "Saya nak jumpa awak."
Saya fikir, "Baiklah, mari jumpa lelaki ini."
Dia lebih pendek daripada saya.
Matanya sangat cantik,
tapi penampilannya sangat selekeh.
Dia memakai baju berkedut.
BEKAS PENGEDAR DOLAR
Bahagian tepi kasutnya sudah lusuh
dan dia membawa beg bimbit 007 lama.
"Jika dia berkahwin, dia tak bahagia. Isteri dia tak jaga dia."
Tapi sebaik saja saya nampak dia, saya terus tergamam...
Habislah saya.
Saya terus tertawan.
Untuk menjalankan skim
yang mungkin telah mengubah sekitar sepuluh bilion,
Alberto Youssef, pengedar dolar yang ditahan di Curitiba,
menubuhkan rangkaian kenalan yang luas di dalam dan di luar kerajaan.
Apa yang saya nampak pada dia?
Semuanya dan tiada apa-apa. Atau sebaliknya.
WARTAWAN O GLOBO DAN PENULIS "A ORGANIZAÇÃO"
Alberto Youssef merupakan tokoh simbolik
yang menggambarkan bagaimana dunia pengedar dolar beroperasi.
Dia sanggup buat apa saja untuk terus hidup
dan dia mahir dengan nombor dan wang.
Dia dilahirkan dan dibesarkan di Sempadan Tiga,
berdekatan Foz do Iguaçu and Londrina, di mana jenayah kewangan berleluasa.
Bukan saja penyeludupan, malah beberapa penduduk
di sekitar sempadan terlibat dalam aktiviti haram.
Saya rasa dia mula mempelajari
tentang cara sistem kewangan berfungsi semasa dia kecil.
SIASATAN KES BANESTADO
Selama hampir empat tahun, Bank Negeri Paraná,
sebuah syarikat milik kerajaan, menjadi tempat operasi
pengubahan wang haram terbesar dalam sejarah negara.
Alberto Youssef telah pun menjalankan skim pengubahan wang haram
melalui akaun CC5.
Ia dikenali sebagai "Kes Banestado".
Pengedar dolar menugaskan wakil di Tiga Sempadan,
terutamanya orang Paraguay
dan membuka akaun CC5 atas nama mereka di cawangan Banestado di Foz do Iguaçu.
CC5 merupakan akaun mata wang asing
yang membolehkan anda menghantar wang melaluinya.
Ketika itu Brazil mula terbuka dan anda boleh menjalankan
transaksi sah dalam mata wang asing.
SENAT PERSEKUTUAN
Kes ini membawa kepada penubuhan Jawatankuasa Siasatan Parlimen
yang kemudiannya dibubarkan.
Pada masa itu, Alberto Youssef mempunyai ramai kawan di Brasília.
Dia mula menubuhkan rangkaian pengaruh yang luas
dan pada tahun 1990-an ahli politik dari Paraná, José Janene,
mula mendapat pengaruh sebagai ahli kongres seperti dia.
Dia sudah pun meninggal.
Dia mula membuat perjanjian yang kemudiannya jelas
dianggap menyalahi undang-undang.
Alberto Youssef merupakan operator Janene dan bertugas sebagai penghantarnya.
BEKAS AHLI KONGRES PERSEKUTUAN
Mahkamah Persekutuan Paraná menjatuhkan hukuman penjara 20 tahun dan tujuh bulan
kepada bekas ahli kongres Pedro Corrêa pada Khamis lalu
atas kesalahan rasuah dan pengubahan wang haram
Keputusan dibuat Hakim Sergio Moro.
APRIL
Menurut laporan, bekas ahli kongres itu menerima rasuah
bagi pihak Partido Progressista
untuk skim rasuah Petrobras.
Sebelum Petrobras, Janene gunakan institusi lain
untuk mengatur sumbangan parti
daripada ahli-ahli perniagaan melalui Youssef.
Dia uruskan operasi itu.
Dia menerima dolar, menghantarnya ke luar negara,
menukarnya dengan wang tunai dan menghantar wang itu ke Brasília.
Kemudian kami mengedarkannya kepada pegawai kerajaan.
Alberto Youssef terlibat sekali lagi
dan dia mengenali seorang pengedar dolar.
Alberto Youssef mencarinya apabila dia memerlukan wang tunai,
terutamanya dalam dolar AS.
Apabila dia ada masalah menghantar wang, dia kata,
"Saya perlu berkorban untuk berjumpa wanita Jepun itu.
Saya akan dapatkan wang segera."
Itulah yang dia kata.
Saya tak tahu siapa dia atau rupa dia.
Tapi Alberto Youssef kata
dia sangat hebat dalam menyelesaikan masalah kewangan.
Dia syaitan berskirt.
Inilah jenis permainan yang saya suka main.
Saya tak uruskan operasi lain.
Saya cuma uruskan operasi sulit.
Sebab wang tunai tak meninggalkan jejak.
Kami tinggal bersama selama sembilan tahun.
Ia sangat indah. Saya sangat mencintai dia.
Dia ditangkap tiga kali sepanjang kami tinggal bersama.
Menurut perjanjian terakhirnya, dia tak lagi boleh beroperasi
dalam bidang pertukaran mata wang.
Jadi, kami bersetuju saya akan menguruskan operasi.
Saya tak boleh ulas tentang dia beroperasi bagi pihak Alberto Youssef
sewaktu dia disekat daripada beroperasi
sebab ketika itu saya baru mengenali dia dan cara dia beroperasi.
Saya tiada akses...
Tapi awak pernah bertemu En. Alberto Youssef?
Ya.
- Dario Messer? - Tidak.
- Raul Srour? - Raul, ya.
Raul ibarat Yahudi Kecil.
Cita rasanya sangat hebat dan dia berbau wangi.
Dia ada kelas dan elegan, tapi tiada wang.
Dia bekerjasama dengan salah seorang pengedar dolar senior.
Saya tak tahu bagaimana dia bertemu Raul, tapi itulah yang berlaku.
Dia mula berurusan dengan Raul dan ia bertukar menjadi hubungan romantik.
Dia ada sebut dia bertengkar dengan Alberto,
tapi itu cumalah pertengkaran pasangan kekasih biasa.
Dia kekasih Youssef.
Mereka bergaduh kerana Youssef enggan tinggalkan isterinya.
Kadangkala apabila dia datang,
Nelma akan campak pakaiannya dari tingkap tingkat atas.
Kami cuma pernah bergaduh sekali saja.
Sekali saja.
Dia mula kerap berjauhan.
Contohnya, dia perlu pergi ke Brasília.
Dia kerap keluar, saya tertanya-tanya ke mana dia pergi dan apa berlaku.
Saya ingat dia curang, tapi tak.
Sekarang saya tahu dia datang lambat sebab dia ada mesyuarat dengan kontraktor.
Dia mencari wang di belakang saya semasa menjalinkan hubungan dengan saya.
Saya kata, "Satu hari nanti apabila awak pulang,
awak akan nampak lelaki lain di atas katil kita.
Lelaki lain di atas katil kita."
Jadi, itulah yang berlaku.
Ketika itu Hari Kekasih.
Saya beli dua tiket kelas pertama.
Dari São Paulo ke Paris.
Hotel Ritz.
Suite Presiden.
Dan...
Dia terkejut apabila dapat tahu yang saya akan ke Paris.
Saya enggan sambut Hari Kekasih dengan dia.
Tidak.
Saya jemput Yahudi Kecil ikut saya.
Ia percutian yang menakjubkan.
Selepas bertemu Raul
dia mula melihat dunia dengan lebih jelas.
Ketika itulah saya memasuki butik Chanel dan mereka menutup butik itu untuk saya.
Saya mula membeli-belah dan dia mula mengajar saya.
Dia kata, "Lihat, dengan wang awak, awak boleh beli apa-apa saja."
Barang-barang mewah.
Kerana sebelum itu saya hanya sibuk mencari wang.
Ini pemandangan dari bilik kami.
Bagaimana?
Beto tak henti-henti hubungi saya, kemudian dia hubungi pihak hotel...
Penuh drama.
Apa pendapat awak?
Awak suka?
Malah ada burung kecil di sini.
Apabila kami kembali ke São Paulo,
saya terus hubungi Beto.
Saya bayangkan banyak situasi, tapi saya langsung tak sangka
dia minta berpisah.
MAC
Pengedar, ahli perniagaan, ahli politik dan salah sebuah syarikat terbesar
di negara ini, Petrobras...
Gabungan yang membawa kepada rasuah rumit
dan skim pengubahan wang haram yang dibongkarkan Operasi Cuci Kereta.
Nelma tahu
seluruh rancangan Youssef dengan ahli-ahli perniagaan itu,
dia terlibat dalam kebanyakan urus niaga itu.
Pengedar dolar itu ditahan pada 2014 semasa cuba menaiki pesawat
ke Milan dengan 200,000 euro disembunyikan dalam seluar dalamnya.
Saya tak melarikan diri.
Saya nak pergi ke pameran perabot.
Mereka kata, "Awak ditahan.
Kami terima maklumat tanpa nama yang awak bawa dadah."
Saya kata, "Dadah?
Tidak!"
Saya bawa 200,000 euro. Itu saja yang menyalahi undang-undang.
Saya tak laporkan kepada LHDN kerana ia sudah tutup.
Itu bukan masalah saya.
Saya ada perjanjian
dengan seseorang
jika saya telefon dan kata, "Saya nak ke Disney,"
mereka akan hapuskan segalanya.
Bakar semuanya.
Jadi, saya telefon dia dan kata, "Saya nak ke Disney."
Maksud saya...
Operasi Cuci Kereta dianggap sebagai siasatan rasuah
dan pengubahan wang haram terbesar di negara ini.
Penemuan pusat pertukaran mata wang di stesen minyak
yang terletak di tengah-tengah Brasília untuk mengubah wang haram
menyebabkan ia dikenali sebagai "Cuci Kereta".
Pegawai sama yang menahan saya menghubungi saya.
Saya ingat saya akan dibebaskan, tapi sangkaan saya meleset.
Itu waran tangkap oleh hakim ketika itu, Sergio Moro,
yang memulakan Operasi Cuci Kereta.
Hakim Sergio Moro mensabitkan 140 orang,
termasuk bekas presiden, Lula dan ahli-ahli perniagaan terkenal.
Individu berkuasa yang terlibat
SENATOR DAN BEKAS HAKIM PERSEKUTUAN
dalam rasuah turut dihadapkan ke mahkamah.
Tiada siapa tahu apa berlaku.
Saya memasuki bilik di mana terdapat setidaknya 17 lelaki,
semuanya menundukkan kepala, berpura-pura tak mengenali satu sama lain.
Saya keliru dan tak tahu apa berlaku. Luccas juga ada di sana.
Kami dipindahkan dan dibawa ke sebuah bilik.
Ketika itulah saya nampak Raul yang ketakutan memakai baju pasung.
Tentu dia melawan semasa mereka cuba menangkapnya.
Sasaran awal adalah organisasi jenayah yang diketuai oleh pengedar dolar.
Antaranya ialah Alberto Youssef.
Saya rasa mereka tangkap Nelma untuk mengesahkan kenyataan Youssef
semasa dia ditahan.
Dia ada kaitan dengan Youssef sejak Kes Banestado.
Jadi, pihak berkuasa tahu mereka rapat.
SOAL SIASAT
"Kami nak tahu segalanya tentang Alberto Youssef.
Jika awak beri kerjasama,
awak akan dibebaskan, maksimum, dalam masa seminggu.
Jika tak, awak akan mereput di penjara."
"Biar saya mereput."
Dalam politik, anda seperti pemain kad.
Pemain kad tak pernah kehabisan wang. Dia mungkin tiada wang,
tapi dia sentiasa cari wang untuk bermain.
Begitu juga dalam politik.
Saya tak pernah menafikan saya terima bantuan dari ahli perniagaan.
Anda perlukan wang untuk pilihan raya kerana ia mahal.
Mereka perlukan dana luar sebab dana parti mereka
tak cukup untuk melantik sesiapa.
Ahli politik yang lama berkhidmat berbelanja besar.
Mereka buat semuanya untuk ini, jika tak, mereka takkan dapat undi.
Ahli politik takkan terus minta berjuta-juta kepada ahli perniagaan
sebagai pertukaran untuk bantuan.
- Mereka pilih operator kewangan. - Mereka ahli politik profesional.
Dulu mereka guna pindahan kawat haram, tapi sekarang mereka guna Bitcoin.
Itu cara untuk tukar wang yang anda terima di sini
kepada mata wang asing.
Jadi, di sebalik setiap skim politik,
terdapatnya skim kewangan seperti pengedar dolar.
Youssef bekerjasama dengan Dario Messer
dan menjadi pengedar dolar di bawah Messer,
yang merupakan pengedar dolar terbesar dalam sejarah Brazil.
Dia ada banyak wang dan uruskan banyak skim
sehingga dia boleh subkontrak orang.
Alberto Youssef mula naik pangkat sebagai operator kewangan
dan akhirnya bekerja sendiri dan menjadi ahli perniagaan
dengan menubuhkan syarikatnya sendiri.
Kami berbaik semula.
Pada 2013, dia datang jumpa saya
dan ajak saya jalankan operasi selama setahun.
Selepas itu kami akan berhenti
sebab waktu itu kami pasti sudah ada wang yang mencukupi.
Tujuannya untuk melantik ahli kongres dan entah apa lagi.
Saya pun setuju.
Pasukan petugas sedang menyiasat penyelewengan di Petrobras...
Syarikat pembinaan yang bekerjasama dengan Petrobras berdepan tuduhan rasuah.
Saya tak terlibat dalam operasi itu
kerana saya tak pernah bekerja untuk Petrobras.
Saya pengedar dolar.
Tapi saya langsung tiada kaitan dengan Petrobras.
Malah, saya tak tahu kenapa saya ditangkap.
Itulah yang berlaku.
Dia terserempak dengan dua kekasihnya di dalam penjara.
Alberto Youssef dan Raul Srour.
Mereka kurung saya di dalam sel sendirian.
Ada tiga sel bersebelahan dengan tilam berbau hancing.
Seingat saya terdapat 20 lelaki dikurung di dalam dua sel lain.
En. Paul Roberto Costa dari Petrobras tiba pada hari ketiga atau keempat.
BEKAS PENGARAH PETROBRAS
Beto sudah ada di sana.
Itu saat paling sukar, sehingga anda tertanya-tanya
"Apa saya buat di sini? Bagaimana masa depan?"
Saya nampak sekumpulan lelaki dewasa
dan mereka semua menangis minta dilepaskan.
Mereka yang tak beragama tiba-tiba menjadi Evangelis,
Kristian atau mengamalkan voodoo.
Semua itu situasi baru dan menakutkan.
Ia saat yang amat sukar bagi semua orang, terutamanya Raul.
Anaknya juga ditahan.
Kami tak tahu betapa besarnya Operasi Cuci Kereta.
Tidak. Itu hari pertama. Tiada dalam berita.
Kamilah beritanya.
Hampir semua orang percaya kes itu akan selesai dalam beberapa hari.
Youssef juga percaya kes itu selesai dengan cepat.
Raul juga. Sama seperti operasi lain sebelum Operasi Cuci Kereta.
Ketika itu angin Nelma berubah dengan cepat
dan kadangkala subjek sama yang buat dia ketawa
akan buat dia marah beberapa minit kemudian.
Saya wanita pertama yang ditahan dalam Operasi Cuci Kereta.
Sukar untuk terima anda dipenjarakan, tapi anda perlu terima.
Kenapa? Sebab anda dalam penafian.
Contohnya, saya akan menolak kipas sebab saya ingat saya akan keluar.
Tak, anda takkan keluar. Jadi, apa anda buat?
Anda perlu jadikan sel itu sesuai untuk didiami.
Dia bersihkan selnya sebanyak lima kali sehari.
Dia agak gila.
Tapi kami serasi sebab saya diberi banyak perhatian.
Dia akan masak untuk saya dan manjakan saya.
Kemudian dia mula menjaga saya.
En. Pedro mempunyai personaliti yang menarik.
Dia cuba bercakap dengan Alberto, tapi Alberto tak mengendahkannya.
Dia takkan ucap, "Selamat pagi" sekalipun.
Beto cakap, "Saya tak mahu dia di sini!"
Pedro balas, "Dia boleh masuk ke sel saya!"
Alberto Youssef tak pernah membaca buku.
Jadi saya beri dia buku pertamanya supaya dia berhenti kacau saya dan tidur.
Kami main Trinca, domino dan catur.
Tapi pada satu tahap bermain pakau atau apa-apa saja
menjadi terlalu serius.
Kami dapat idea baru untuk bermain Stop.
Alberto Youssef tak tahu, tapi ia permainan serius
yang sama nilainya dengan ban hari Ahad.
Sebab ban hari Ahad bukan dari syarikat sama
yang dihantar hari lain.
Ia permainan yang sengit untuk mendapatkan ban.
Saya pernah menang dua ban dalam satu hujung minggu.
Saya selalu fikir Luccas bijak.
Walaupun... Sentiasa ada "walaupun".
Kami tumpas bersama dalam Operasi Cuci Kereta.
Dia ditangkap bersama saya dan saya sangat kecewa dengan dia
sebab semasa saya ditahan, mereka menyoalnya,
"Awak nak bercakap tentang Nelma?
Awak nak bercakap tentang aset dia?"
Jika dia enggan bercakap, dia akan dipenjara.
Tak sampai lima minit, dia beritahu mereka segalanya.
Hakim persekutuan, Sergio Moro meluluskan perjanjian kelonggaran pertama
bagi Operasi Cuci Kereta.
Perjanjian yang ditandatangani di Mahkamah Persekutuan Curitiba ke-13 itu
melibatkan defendan, Luccas Pace Júnior.
Dia dituduh melakukan jenayah kewangan, pengubahan wang haram
dan terlibat dalam jenayah sebagai orang bawahan pengedar dolar
Nelma Mitsue Penasso Kodama.
Mujurlah saya cuma ditahan selama lima bulan
di sel Polis Persekutuan.
Ada yang dihantar ke penjara.
Memandangkan saya beri kerjasama,
kami berjaya minta mereka mengasingkan
sel Operasi Cuci Kereta daripada sel jenayah lain.
Terdapat perbezaan
kerana mereka semua banduan jenayah kolar putih.
Tangkapan terbaru Operasi Cuci Kereta yang menyiasat kes rasuah di Petrobras.
Antara yang ditahan, Marcelo Odebrecht, Presiden Odebrecht,
kontraktor terbesar negara.
AHLI PERNIAGAAN
Sel saya hanya mempunyai satu katil,
tak seperti sel lain yang mempunyai katil dua tingkat.
Jadi, Marcelo terpaksa tidur di atas lantai.
Marcelo juga taasub dengan kekemasan.
Dia suka mengemas peti ais dan saya akan buat sepah
dan kata, "Marcelo, peti sejuk bersepah."
Dia akan bergegas untuk mengemasnya. Kemudian saya akan buat sepah lagi.
Tiba-tiba,
setiausaha Odebrecht berpangkat tinggi tiba.
Pn. Maria Lúcia dipenjarakan bersama kami.
Dia tiba dalam keadaan terkejut
dan sangat rapuh.
Mereka memerlukan keterangannya untuk memaksa Marcelo Odebrecht
memulakan perjanjian kelonggarannya.
Dia nampak keliru.
Saya terangkan kepada Pn. Maria Lúcia dia perlu memilih
antara bebas atau disabitkan kesalahan.
Saya sudah lama dipenjara.
Jika dia bekerjasama dengan pihak berkuasa
dia pasti akan dibebaskan.
Tapi dia perlu memikirkannya dengan teliti.
Kami cuba halang dia daripada beri keterangan
dan ingatkan dah 30 tahun dia bekerja di syarikat dan bos ada di sebelah.
Tapi Nelma beri dia amaran
jika dia tak bekerjasama dengan memberikan maklumat,
dia akan hadapi akibat yang serius.
Maria Lúcia Tavares
merupakan pekerja Odebrecht pertama yang berikan kerjasama.
Dia mendedahkan kewujudan jabatan rasuah khusus di syarikat itu.
Dia beri keterangan ini.
Nelma boleh menilai orang yang baru dikenalinya.
Dia tahu perangai orang itu.
Ia testimoni yang hebat.
Nelma yakinkan Maria untuk beri keterangan tentang Marcelo.
Nelma mungkin buat begitu
demi rundingan perjanjian kelonggarannya sendiri
kerana sebarang maklumat yang mereka berikan dianggap penting.
Jadi, ini boleh beri mereka kelebihan.
Dalam situasi ini
saya fikir saya mungkin telah membantu.
Saya tak pasti sama ada dia dapat kelebihan khusus
dari segi hukumannya,
tapi pasukan Operasi Cuci Kereta di Curitiba
mula menganggap dia sebagai rakan subahat
yang boleh mereka percayai.
Dia benar-benar membantu pada masa itu.
Ini penting baginya. Dia perlu mengawal keadaan.
Dia perlu menawarkan bantuan. Itu pendapat saya.
Dia seperti artis.
Tuan-tuan dan puan-puan, Nelma Kodama.
Nelma, terima kasih kerana sudi datang.
Hebatnya!
Lihat betapa pentingnya saya.
Artikel presiden di bawah artikel saya.
Hebatnya!
Dia tak berkelakuan seperti mangsa.
Siapa boleh lupa dia mengambil gambar dirinya memakai monitor buku lali
dan memuat naiknya?
Ia satu penghinaan.
Saya tak tahu sama ada dia cuba jadi pempengaruh digital
atau sekadar mempamerkan monitornya yang bergaya.
Saya takut nak keluar.
Kemudian saya terfikir, "Saya akan keluar dengan monitor buku lali.
Kenapa sembunyikan?"
Saya rasa dia seronok menjadi watak penjahat di Hollywood.
Perompak wanita.
Di Mariana Godoy Entrevista...
Awak tak anggap diri awak perompak?
Tidak.
Mungkin pendedahan pekerjaannya dan juga kebanggaan menggelar dirinya
sebagai pengedar dolar adalah ciri peribadinya.
Berita tentang saya terpampang hampir setengah muka surat hari Ahad.
Mungkin dia berkelakuan begitu dalam mana-mana pekerjaan.
Bagaimana doktor gigi boleh jadi pengedar dolar?
Itu topik untuk temu bual lain.
Dia suka menunjuk-nunjuk.
Orang ramai cam saya dan minta untuk bergambar dengan saya.
Saya rasa itu kelakar.
Berita pasal saya terpampang di seluruh halaman sekali lagi.
"MEREKA TAK BOLEH MERAMPAS BEG CHANEL SAYA"
Saya menjadi selebriti sebab saya menyanyi
di Jawatankuasa Siasatan Parlimen, ketika saya...
Saya tak buat begitu di Jawatankuasa Siasatan Parlimen Petrobras
yang menjalankan operasi rasuah terbesar di dunia.
Tiba-tiba saja ahli parlimen ingin tahu tentang kehidupan peribadi saya.
Saya isytiharkan mesyuarat Jawatankuasa Siasatan Parlimen ke-18 ditubuhkan
dengan matlamat untuk menyiasat amalan haram dan penyelewengan
dalam syarikat Petróleo Brasileiro SA, Petrobras
antara 2005 dan 2015.
Matlamat mesyuarat Perbicaraan Awam adalah untuk mengambil kenyataan
daripada Nelma Kodama, Renner Luiz Pereira da Silva, Conrado...
"Adakah itu Nelma yang satu sekolah dengan kita?"
Tiba-tiba kami nampak Nelma dalam siasatan Petrobras.
KAWAN
Saya turut telefon isteri saya, yang juga belajar dengan kami.
Dia ada berdekatan dan saya kata, "Márcia, cepat. Tengok siapa ini."
KAWAN
Kami bingung.
Kami tertanya-tanya apa yang berlaku.
Saya hadir hari ini untuk disoal siasat setelah disabitkan kesalahan
dan dijatuhkan hukuman oleh Hakim Sergio Moro.
LINS
Bandar kecil memang begitu. Semua orang saling mengenali.
Awak kekasih Alberto Youssef?
Saya tinggal bersama Alberto Youssef dari 2000 sehingga 2009.
Sewaktu disiasat Jawatankuasa Siasatan Parlimen
yang saya anggap serius,
seorang ahli parlimen asyik mendesak dan bertanya sama ada saya kekasih dia.
"Kekasih" merupakan istilah yang meluas.
Kekasih ialah isteri, kawan...
- Saya bukan menilai... - Tapi saya sedang menjawab.
Saya cuma baca apa yang tertulis.
Saya sedang menjelaskan.
Saya cuma membaca. Salahkah?
- Boleh saya teruskan? - Ya.
"Untuk pengetahuan awak,
jika kekasih bermaksud kawan, isteri, teman, pasangan,
jadi saya kekasihnya.
Malah ada lagu Roberto Carlos..."
Pada saat itu, semua orang mula menyanyi dengan saya.
Jadi, saya terus buat begini.
Pn. Nelma tak boleh dianggap serius.
Dia wanita yang menyanyi "Amada Amante," ingat?
Kemuncaknya semasa dia menyanyi dengan beberapa ahli kongres.
Saya tak ada apa-apa untuk dibuat
dan dia ingat saya menunjuk-nunjuk, sedangkan tidak.
Saya melindungi diri saya daripada soalannya
yang tak bertapis dan sangat biadab.
Saya wanita yang elegan. Tolonglah.
Saya bertemu dengan Nelma di Escola Técnica de Lins pada 1980-an
ketika kami berumur 15, 16, 17 tahun.
Ya, Nelma agak bising orangnya.
Pelajar-pelajar yang bising duduk di belakang kelas
dan berkumpul untuk membuat kekecohan.
Nelma dilahirkan dalam keluarga kaya dan tradisional di Lins.
Saya bertemu Nelma semasa menduduki peperiksaan kemasukan kolej.
Pelajar tahun satu sering dibuli.
Ini ketika kami memakai kostum.
- Lihat, Nelma berpakaian seperti geisha. - Ya.
Kami tamat belajar 30 tahun lalu dari Sekolah Pergigian Lins.
Seluruh kumpulan yang awak kenal...
Sepanjang saya belajar di sekolah pergigian,
saya ulat buku yang tak suka keluar dan berparti.
Saya tak pernah ke mana-mana.
Saya mula keluar semasa di semester terakhir.
- Nelma, Ione, Gisela... - Ya, Ione, awak, Robertinha...
Robertinha.
Nelma Kodama tiada ramai kawan.
- Artur! - Sayang!
Saya terputus hubungan dengan kebanyakan kawan saya.
Sebab mereka tak ikhlas berkawan dengan saya.
Mereka berkawan dengan saya demi wang.
Sayang, Artur. Awak ingat semasa kita menari di Milan?
Ya.
Dia memang begitu.
- Dia akan kata, "Artur!" - Saya akan kata, "Artur!"
"Artur, temankan saya ke Paris."
Dan saya balas...
Kemudian dia kata, "Artur, saya hantar salinan tiket.
Kita bertolak esok, okey?"
Saya balas, "Esok?"
"Ya, esok", kemudian...
Ini kawan baik saya. Rakan subahat saya.
- Bukan rakan subahat. - Tidak. Bertenang, semua.
Kami tak nak beri awak masalah. Betul, Artur?
Saya tak berurusan dalam dolar atau euro.
- Milan, Istanbul... - Istanbul teruk.
Artur, Istanbul sangat menyeronokkan.
Dia gila, sukar dijangka dan tak bertanggungjawab.
Lihatlah, dia menyorok! Lihat sini!
Saya nak balik sekarang.
Kerana dah tiba masanya untuk tahanan rumah.
Sekarang dah pukul 10.00 malam...
Apabila saya dan rakan-rakan kolej saya tertekan,
saya akan ajak mereka bersiar-siar menaiki pesawat
dan terbang melintasi bandar Lins.
Ia pesawat milik keluarga Nelma
yang diletakkan di lapangan terbang dan sekali-sekala, kami ke sana.
Dia aturkan dengan juruterbang tanpa pengetahuan ibunya.
Dia aturkan semuanya dengan juruterbang dan turut menerbangkan pesawat itu.
Saya tak tahu terbangkan pesawat,
tapi juruterbang benarkan saya mengawal pesawat.
Tiba-tiba saja, saya sedar dia bertukar tempat dengan juruterbang.
Dia kata, "Bertenang. Saya boleh buat."
Ia keseronokan yang berbahaya sebab saya tiada lesen.
Saya harap juruterbang maafkan saya.
Kami minum bir dan terbang melintasi bandar.
Dia buat beberapa pusingan, tapi sebenarnya dia terumbang ambing.
Selepas itu, dia ketawa.
Dia ketawa melihat wajah panik kami.
Mereka seronok melakukan sesuatu yang "salah".
Tapi bukan saya. Ketika itu
saya sedang menikmati apa yang saya lihat dari atas sana.
Saya terfikir, "Aduhai...
Saya tak dilahirkan untuk jadi doktor gigi.
Itu takkan berhasil!"
APRIL
LISBON
Nelma masuk berita lagi hari ini.
Dia ditangkap di Portugal kerana dituduh melakukan sesuatu
yang lebih teruk daripada sebelumnya, pengedaran dadah antarabangsa.
Menurut siasatan,
seorang wanita dikenal pasti sebagai ketua organisasi itu.
Nelma Kodama ada dalam senarai penyiasat, dituduh melakukan pengubahan wang haram
untuk rangkaian pengedaran dadah yang rumit.
Saya berubah daripada menjadi ratu "Operasi Cuci Kereta"
kepada ratu pengedaran dadah.
Saya sedang duduk di balkoni hotel
apabila sembilan ke sepuluh anggota polis menahan saya.
Di Portugal, Nelma dianggap sebagai seseorang yang sangat berbahaya.
PEGUAM
Semasa Nelma ditahan di Penjara Santa Cruz do Bispo
dia berada dalam sistem
yang mengasingkan dia daripada banduan lain.
Semasa Operasi Cuci Kereta saya tahu saya ditangkap
kerana saya pengedar dolar.
Tapi dalam operasi ini, saya tak tahu saya ditangkap untuk kesalahan apa.
Menurut siasatan, pengedar dolar terbabit memiliki
sebahagian 580 kilogram kokain yang dirampas daripada fiuslaj pesawat
syarikat Portugis di lapangan terbang di ibu negara Bahia.
Tak syak lagi dia terlibat dalam kes ini,
disebabkan hubungannya dengan individu terbabit.
BEKAS TEMAN LELAKI DAN PEGUAM NELMA
Saya pernah bercinta dengan dia.
Saya dikhianati oleh orang tak penting.
Oleh orang tak penting!
Tiada siapa kenal siapa dia,
tapi semua orang kenal Nelma Kodama.
Dia bukan lelaki yang bijak.
Dia bukan penjenayah, kerana penjenayah...
Maaf, setidaknya penjenayah pun ada maruah dalam dunia jenayah.
Dia tunaikan janji.
Saya rasa dia bergelut untuk menyesuaikan diri
dengan gaya hidup sederhana
selepas penahanan Operasi Cuci Kereta.
Kita tarik keluar,
kemudian kita tolak.
Kita tarik, kemudian kita tolak.
Kita tarik, kemudian tolak.
Begitulah seterusnya.
Dia tak dapat meneruskan perniagaannya,
jadi dia beralih ke dunia dadah
yang merupakan jenayah yang sangat serius.
Ia sesuatu yang memudaratkan orang lain.
Tapi apabila dia mengambil dolar daripada orang kaya
untuk diberikan kepada ahli politik, itu berbeza.
Disiasat kerana pengedaran dadah antarabangsa
merupakan hal yang serius.
Saya menentang dadah sepenuhnya. Itu pendirian saya.
Betul, saya tak minum atau merokok.
Bagaimana saya nak jual dadah?
Nelma enggan dihantar pulang ke Brazil semasa kali pertama ia disebut
tanpa mengetahui apa sebenarnya yang berlaku.
Kemudian, dia faham masuk akal untuk kembali ke Brazil
dan membela dirinya dalam kes ini.
OKTOBER
Pengedar dolar yang disabitkan
yang beri keterangan terhadap ahli perniagaan
dan ahli politik telah dihantar pulang.
Dia tiba di Salvador malam tadi.
Dia dibawa ke Balai Polis Persekutuan dan kemudian...
POLIS PERSEKUTUAN
Sembilan orang telah disiasat
dalam "Operasi Penemuan" dan saya seorang saja wanita.
Saya seorang saja yang ditahan di Salvador.
Saya ditahan di sana selama tiga bulan kerana kes itu bermula di sana.
Hidup saya sengsara.
Ia perkara paling teruk yang pernah berlaku kepada saya.
"Adakah ini neraka?"
Saya fikir, "Adakah ini neraka?"
Apabila kita fikir ia teruk, ia boleh bertambah teruk.
Saya ada dua kedutan di sini.
Dua kedutan ini...
Saya doktor gigi, jadi saya arif tentang otot.
Ini kerana saya tak ketawa.
Jadi, otot di kawasan ini mula merosot.
Ia merosot.
JUN
Nelma ditahan atas tuduhan
mengedar dadah transnasional dan terlibat dalam organisasi jenayah.
PEGUAM
Fokus utama kami adalah untuk membebaskan dia.
Awak tahu jika mereka dah tandatangan?
Boleh awak periksa?
Hai, Thiago. Ini Bruno lagi. Boleh saya telefon awak sekejap lagi?
Pukul berapa awak habis kerja?
Aduhai, tandatangan surat rasmi saja. Kenapa susah sangat?
Saya habiskan enam bulan di Portugal,
kemudian tiga bulan lagi di Salvador
dan empat bulan lagi di São Paulo.
Mudah saja.
Semua, arahan pembebasan telah dikeluarkan.
Saya nak ke sana, okey?
Saya nak ke sana untuk periksa. Saya akan maklumkan. Jumpa lagi!
PENJARA WANITA SANTANA
Peguam, dia sedang selesaikan prosedur pembebasan
dia akan hubungi selepas selesai. Awak boleh masuk dan tunggu...
Tak, kami boleh buat lebih baik.
Kami akan letak kereta di sini agar dia boleh terus naik.
Awak tahu apa rasanya kebebasan?
Rasanya pahit manis.
MAHKAMAH MELULUSKAN TAHANAN RUMAH UNTUK NELMA
Nelma bukan sekadar klien dan ia kes yang unik.
Saya melawat Nelma dua kali seminggu di Portugal.
Dia juga telefon saya setiap hari,
termasuk hari Sabtu, Ahad dan hari cuti.
Dia selalu dengar cakap saya,
selalu pandang saya.
Dia selalu pandang mata saya.
Kami juga berbual tentang perkara remeh.
Perasaannya,
kebimbangannya,
termasuk keadaan kesihatannya
dan rancangan masa depannya.
Biar saya tolong awak.
Dia mula rasa selesa untuk mengadu masalah,
yang semakin kerap apabila kami semakin rapat.
Ya, sekarang ini,
saya boleh anggap hubungan saya dengan Nelma...
Malah, dia sering panggil saya "sayang".
- Awak nampak cantik. - Saya?
Ada orang kata saya takkan dibebaskan dari penjara.
Jadi, saya mula putus harapan.
"Dr. Manuela, saya takkan dibebaskan."
"Mengarutlah."
"Tapi bagaimana jika saya dipenjara lapan atau sepuluh tahun?"
"Awak fikir apa yang saya buat?
Jika awak dipenjara untuk lapan atau sepuluh tahun,
saya takkan berada di sini."
Dr. Manuela, ini peguam saya, Dr. Bruno...
- Gembira bertemu. - Dr. Felipe.
Dr. Manuela bersama saya semasa enam bulan pertama.
Ada kes yang masih berjalan menentang saya di Portugal.
Dia menyelia semua di sana dan sekarang kami ada awak.
Dr. Manuela, mereka muda, bijak
dan mereka pakar dalam organisasi jenayah.
Ini salah satu sebab
kenapa kita mengubah strategi.
Saya fikir saya perlu bertegas.
Jika orang tak penting itu boleh dibebaskan,
kenapa saya masih dipenjarakan?
Kami mempunyai banyak persamaan,
bermula dengan cita rasa yang teruk terhadap lelaki.
Kami banyak ketawa bersama.
Malah, kami pernah ketawa tentang perkara itu.
Dia kata, "Begini, peguam. Sebaik saja saya dibebaskan,
saya akan carikan teman lelaki untuk awak."
Saya ketawa dan kata, "Berdasarkan bekas teman lelaki awak..."
Seperti kata orang, lelaki datang untuk merompak kita,
memalukan kita dan mempergunakan kita.
Sebagai contoh, dengan Beto, saya mempunyai hubungan peribadi
dan hubungan perniagaan dengannya.
Penglibatan kami dalam Operasi Cuci Kereta
disebabkan hubungannya dengan Youssef.
Jika ia hanya pasaran biasa, mungkin kami takkan ditangkap.
Seperti pengedar lain yang bekerja dengan Youssef yang tak ditangkap.
Mereka tak nak Nelma di sana. Tapi saya tak cakap apa-apa pasal Youssef.
Saya terkejut melihat Beto di TV
menandatangani perjanjian kelonggaran.
Hukuman Alberto Youssef dikurangkan
selepas dia mengaku bersalah terlibat dalam jenayah Petrobras
dan memberikan bukti yang mendedahkan skim syarikat itu.
"Jika dia buat begitu,
saya harap dia bawa saya sekali dan melindungi saya."
Tapi bukan itu yang berlaku.
Hidup perlu diteruskan. Mari kita mara ke depan.
Itulah yang berlaku.
Ini bukan soal memaafkan atau tak memaafkan.
Semuanya okey. Kami seri dan hidup perlu diteruskan.
Saya harap semua orang hidup bahagia dan hidup perlu diteruskan.
Bukti alat intipan diletakkan di dalam sel Alberto Youssef...
Selepas beberapa siri keputusan mahkamah,
peguam defendan dapat arahan pembebasan...
Pasukan petugas hilang momentum selepas perbualan antara
dua watak utama dibocorkan, hakim ketika itu, Sergio Moro
dan Pendakwa Raya Deltan Dallagnol.
Sergio Moro, Deltan Dallagnol dan kumpulan mereka
membuat keputusan yang melanggar undang-undang.
Saya sentiasa bertindak mengikut undang-undang.
Saya sentiasa bertindak berdasarkan etika sistem kehakiman.
Moro kononnya memberi petunjuk tak rasmi kepada pendakwa raya.
Berlakunya kesalahan keadilan,
menyalahi undang-undang, tindakan tak beretika...
Saya tak pernah menasihati
Pejabat Pendakwa Raya untuk melakukan apa-apa.
Pendakwa raya ambil kesempatan daripada pendedahan yang mereka terima.
Sergio Moro menteri kelima yang disahkan dalam pentadbiran Bolsonaro.
Bekas hakim persekutuan
menyerahkan jawatan Menteri Kehakiman dan Keselamatan Awam...
Jadual harian Sergio Moro diteruskan untuk kempen pilihan raya.
Beberapa kebocoran menimbulkan keraguan tentang keadilan bekas hakim itu
mengetuai operasi antirasuah terbesar dalam sejarah Brazil.
Operasi Cuci Kereta ada 79 fasa dan 278 sabitan.
Pasukan petugas telah dibubarkan pada Februari 2021.
Anda boleh menjangkakan perubahan ini
kerana semua yang naik dengan cepat akan jatuh dengan cepat.
Kesombongan meningkat.
Apabila kesombongan meningkat,
anda akan hilang kuasa.
Kesunyian yang mendalam.
Saya dapat rasakan kekosongan dalam dirinya
apabila dia pulang ke rumah selepas semua urusannya selesai.
Seperti artis atau pelawak yang bukan sesiapa apabila mereka pulang.
Mereka cuma manusia.
Entah bagaimana kami berhubung semula. Kami berbual dan dia kata,
"Saya tiada sesiapa di sisi saya. Saya tiada anak. Saya tiada apa-apa.
Jadi, adakah ia berbaloi?
Tapi tak apa.
Esok hari baru. Saya akan tempuhinya. Saya akan berurus niaga..."
Dia menjiwai watak itu.
Saya menggelarnya "Watak Nelma".
Saya bukan seorang ibu, jadi saya tak tahu bagaimana rasanya melahirkan anak,
tapi saya melahirkan wang.
Walaupun bukan watak utama dalam skim itu, dia telah menimbulkan kekecohan.
Seorang pengedar dolar yang memanjat hierarki jenayah,
memanipulasi lelaki.
Wang haram kotor.
Tapi apabila ia dibungkus dari bank, baunya sangat harum.
Ia bukannya bau kuasa pembeli.
Tapi bau tempat lahir wang itu.
Operasi indah
menjadi pengedar dolar...
Kredibiliti membuat panggilan dan kata,
"Pindahkan saya sejuta."
Wang itu terus masuk dalam akaun. "Saya akan bayar esok." "Okey."
Semuanya dah berakhir.
Saya rasa kaedah pembayaran digital baru
seperti token, NFT, Bitcoin dan lain-lain,
menjadikan peranan tradisional pengedar dolar tak lagi diperlukan.
Wang tunai dan kredit semakin tak digunakan.
Mata wang kripto memberikan tahap kerahsiaan
yang serupa seperti wang tunai.
Saya rasa saya akan jadi penggodam.
Orang yang mencari jalan untuk membuat wang tak dapat dikesan.
Ia kehidupan yang didedikasikan untuk aktiviti jenayah.
Kawan saya...
Saya tak dapat bayangkan Nelma menjadi penjenayah.
Saya rasa seperti pemandu teksi.
Saya tak tahu asal usul wang itu
sama ada dari penjualan dadah atau penjualan kereta.
Saya tak tahu asal usulnya.
Jika Nelma mendakwa dia pemandu teksi tanpa mengetahui apa yang berlaku,
sama seperti dia pemandu semasa kes jenayah berlangsung.
Seseorang merancang untuk menculik dan dia yang memandu kereta.
Itulah aspek kompleks jenayah kewangan
dan organisasi jenayah begini.
Anda nampak tak bersalah, tapi hakikatnya tak begitu.
Ia dipanggil jenayah kolar putih bersebab.
Nelma mungkin fikir pemahamannya tentang jenayah berbeza
daripada orang lain, tapi sama saja.
Satu kesilapan besar menganggap jenayah kewangan dan rasuah
sebagai jenayah kecil dan tak serius.
Sembilan puluh lapan peratus penebangan hutan
di Brazil dibuat secara haram.
Penebangan hutan ini hanya boleh berlaku melalui rasuah, rampasan tanah,
tapi juga melalui aliran bayaran haram yang digubah oleh pengedar dolar.
Rasuah memacu negara ini.
Sebelum wang itu sampai kepada saya, ia melalui institusi besar terlebih dulu.
Ia dipindahkan dari akaun ahli perniagaan atau ahli politik kepada akaun saya.
Operasi Cuci Kereta membongkar skim rasuah yang pertama di Brazil.
Tapi saya rasa apa yang berlaku di sana adalah kes kuasa mutlak.
Mereka fikir mereka boleh buat apa saja kerana mereka memerangi jenayah.
Kita sering nampak orang ada rasa tanggungjawab,
tapi apabila sistem bertindak balas, anda terperangkap.
Apabila operasi itu sampai ke Jabatan Kehakiman, ia mula dibubarkan,
tapi ia tak pernah sampai kepada sistem kewangan.
Dianggarkan pengubahan wang haram
menyumbang antara lima dan lapan peratus daripada KDNK dunia.
Takkan ada skim rasuah besar tanpa pakatan sulit
antara sistem kewangan Brazil dan antarabangsa.
Apa yang menyalahi undang-undang? Saya bukan penjahat.
Mereka tak bersalah.
Jabatan kerajaan yang dipanggil MKAK sepatutnya menyelia ini, bukan saya.
Ia cumalah sinisme
yang dibantu oleh sikap bertolak ansur masyarakat,
yang boleh bertolak ansur dengan jenayah kolar putih
dan orang kulit putih yang memegang kuasa
di Brasília dan persekitaran mewah.
Memastikan bank Swiss bertanggungjawab
atau firma guaman besar New York
atau kerajaan negara Eropah yang menutup mata
dan membenarkan negara mereka mendapat manfaat
daripada rasuah global dan pengubahan wang haram,
itulah cabaran terbesarnya.
Selain saya menjadi penjahat, semuanya menyalahi undang-undang.
Persoalannya sama ada sistem politik,
pengatur dan kuasa yang ditubuhkan
benar-benar mahu mendahului jenayah atau lebih mudah untuk ketinggalan?
Terima kasih kerana menjadi sebahagian pasukan saya.
- Semuanya akan okey. - Sudah tentu, sebab saya tak bersalah.
Sebaik saja kami batalkan keputusan mahkamah,
nama awak akan bersih.
Kamu tahu kenapa saya tak bersalah atas jenayah ini?
Saya takkan buat operasi begitu.
Jika saya buat, ia pasti berjaya sebab saya tak bodoh.
TAHANAN RUMAH DIBATALKAN, NELMA KODAMA KEKAL BEBAS
DIA MENUNGGU PERBICARAAN KES PENGEDARAN DADAH
DALAM OPERASI CUCI KERETA, PEGUAMNYA SEDANG BERUSAHA
UNTUK MEMBATALKAN HUKUMANNYA BERDASARKAN KEPUTUSAN SEBELUMNYA.
Saya nak beritahu anda satu rahsia. Saya alah kepada wang.
Saya mempunyai alahan yang menyebabkan kegatalan yang teruk.
Betul.
Maaf.
Saya alah kepada wang.
Terjemahan sari kata oleh Mimi